Sari kata

Sari kata (  - ; subtitel ) atau takarir (,  - serapan  "laporan, keterangan") adalah penyampaian dialog dalam sesebuah adegan media audiovisual seperti  filem dan rancangan televisyen dalam bentuk teks yang biasanya dipaparkan di bahagian bawah skrin kandungan ditonton. Sari kata boleh bertindak sebagai suatu bentuk terjemahan bertulis bagi bahan yang berdialog bahasa asing atau pemaparan dialog yang sama bahasa dengan sedikit maklumat tambahan untuk membantu penonton yang kurang upaya pendengaran mengikuti dialognya. 

Adakalanya di festival filem, sari kata boleh dipaparkan di paparan berasingan di bawah layar untuk menjimatkan kos penghasilan salinan bersari kata semata-mata untuk tayangan sekali. Sari kata televisyen untuk golongan kurang upaya pendengaran dipanggil penyarikataan tertutup (closed captioning).

 Jenis

 Sarikata lekat / kekal (Hard) 

 Juga dikenali sebagai Hardsub ataupun Terbuka (Opensub).
 Teks sari kata ditanam terus pada bidang-bidang video asli secara kekal.

 Kelebihan 

 Tidak memerlukan perisian pemain video khas, membolehkan pelbagai peranti (TV .dll) dan perkhidmatan pengehosan fail memainkannya.
 Kesan-kesan peralihan dan animasi rumit dapat dipaparkan dengan lancar pada sistem yang lemah, seperti lirik lagu karaoke yang mengikuti rentak seni kata dan pengaturan huruf yang beraneka warna, muka taip, saiz, animasi (bola melantun .dsb).

 Kelemahan 

 Tidak boleh ditutup dan akan sentiasa terbuka.
 Tidak boleh disunting semula setelah ia ditanam.
 Pengguna terbatas kepada satu bahasa dan gaya yang disediakan sahaja.
 Kualiti video akan berkurang (walau tidak ketara) memandangkan proses menanam sari kata adalah dengan mengekod semula video.

 Prapapar (Prerendered) 

 Bidang video berasingan yang bertindih di atas video asal ketika dimainkan. 
 Sari kata prapapar digunakan dalam DVD (terkandung dalam fail yang sama dengan strim video). 
 Penonton boleh menutup sari kata ini atau menukarkannya ke dalam bahasa lain, selagi mana pemain dapat menyokong keupayaan sedemikian untuk memaparkannya.
 Sari kata ini juga dikodkan sebagai imej dengan kadar bit dan bilangan warna minimum; biasanya mempunyai perasteran fon berantialias yang terbatas.
 Sari kata ini agak sukar untuk diubah, tetapi dengan adanya bantuan perisian Pengecaman Aksara Optik (OCR) seperti SubRip dan VideoSubFinder, tugasan untuk menukarkannya ke bentuk "semat" menjadi sedikit mudah.

 Semat (Soft) 

 Juga dikenali sebagai Softsub ataupun Tertutup (Closed).
 Teks sari kata lazimnya disematkan pada fail video.
 Lebih kurang seperti sari kata tertutup.
 Sari kata ini juga berlaku pada dua keadaan: Dalaman (Internal) iaitu fail sari kata ini dibubuh bersama dengan strim audio dan video di dalam bekas fail video dan Luaran (External) apabila ia diletakkan di dalam folder yang sama tetapi fail yang berasingan.
 Kegiatan menyari kata oleh peminat (fansub) sering menggunakan jenis ini.

 Kelebihan 

 Boleh ditutup.
 Mudah dibuat dan boleh disunting semula.
 Pengguna tidak terbatas pada satu bahasa.
 Mutu pemaparan teks tertakluk kepada kemampuan pemain, tetapi selalunya lebih bagus berbanding sari kata prapapar.

 Kelemahan 

 Memerlukan sokongan pemain video.
 Pelbagai format sari kata yang tidak serasi satu sama lain.

+Jadual perbandingan Ciri-ciri Keras Prapapar Lunak Boleh dihidup dan dimatikan    Pelbagai sari kata (cthnya. bahasa) (Tetapi semuanya dipaparkan serentak)   Boleh disunting  (Tetapi sukar)  Keperluan pemain    Tampakan visual, warna, mutu fon (Bergantung kepada peleraian/mampatan video)  (Bergantung kepada pemain dan format fail sari kata) Peralihan, karaoke dan kesan-kesan khas lain    Pengedaran Di dalam video asal Strim video berkadar bit rendah berasingan, biasanya dimultiplekskan Fail sari kata atau strim arahan yang agak kecil, dimultiplekskan atau diasingkan Overhead tambahan (Cuma sari kata yang dibubuh dengan mengekodkan semula video asal boleh menjejaskan mutu imej keseluruhan, apalagi teks bersisi jelas boleh menimbulkan artifak di sekelilingnya)  

 Format sari kata 

 Untuk perisian pemain video 
+ Jadual perbandingan Nama Sambungan Jenis Gaya teks Metadata Pemasaan Ketepatan pemasaan AQTitle .aqt Teks   Bidang Mengikut bidang EBU-TT-D  XML   Masa Berlalu Tidak terkira Gloss Subtitle .gsub HTML/XML   Masa berlalu 10 milisaat JACOSub .jss Teks   Masa Berlalu 10 milisaat MicroDVD .sub Teks   Bidang Mengikut bidang MPEG-4 Timed Text .ttxt(atau diadun dengan strim A/V) XML   Masa berlalu 1 milisaat MPSub .sub Teks   Masa berjujukan 10 milisaat Ogg Writ (dibenamkan dalam penyimpan Ogg) Teks   Butir-butir berjujukan Mengikut strim bit Phoenix Subtitle .pjs Teks   Bidang Mengikut bidang PowerDivX .psb Teks   Masa berlalu 1 saat RealText .rt HTML   Masa berlalu 10 Millisaat SAMI .smi HTML   Bidang Mengikut bidang Spruce subtitle format .stl Teks   Masa berjujukan+bidang Masa berjujukan+bidang Structured Subtitle Format .ssf XML   Masa berlalu 1 milisaat SubRip .srt Teks   Masa berlalu 1 milisaat (Advanced) SubStation Alpha .ssa atau .ass (advanced) Teks   Masa berlalu 10 milisaat SubViewer .sub atau .sbv Teks   Masa berlalu 10 milisaat Universal Subtitle Format .usf XML   Masa berlalu 1 milisaat VobSub .sub + .idx Imej   Masa berlalu 1 milisaatWebVTT .vtt HTML  Masa berlalu1 milisaat XSUB (dibenamkan dalam penyimpan .divx) Imej   Masa berlalu 1 milisaat

Masih ada banyak lagi format yang jarang digunakan, kebanyakannya berasaskan teks dan berformat .txt.

Rujukan

Pautan luar 
 Cinema - maklumat dan senarai bersari kata
 Sari kata yang sohor diantara mereka yang mempunyai masalah pendengaran
 Amalan Baik ESIST Dalam Menyari Kata 
 Set piawaian sari kata yang diusulkan di Eropah 
 Penyari Kata Media DivXLand - Alatan percuma untuk mencipta dan menyunting sari kata

Kategori:Penterjemahan
Kategori:Teknologi bantuan